Meerlampi

Meerlampi () on noin kuuden hehtaarin laajuinen järvi luoteisessa Espoossa. Virallisen kaupunginosajaon mukaan se sijaitsee Nuuksion kaupunginosassa. Nuuksion Pitkäjärvi sijaitsee Meerlammen länsipuolella, idässä lähin järvi on Kolmperä.

Meerlammen itärannalla on pientaloasutusta. Meerlammen lippamainen luola sijaitsee järven luoteispuolella. Espoon karttapalvelun kartan mukaan Meerlammen ympäristö on useita kymmeniä metrejä Meerlammen pintaa ylempänä.

Meerlammen nimen alkuperää ei tiedetä. Eräs mahdollisuus on kalanpyydystä tarkoittava sana merta.

Lähteet

Aiheesta muualla 
Palvelukartta.hel.fi: Karjakaivon ulkoilualue / Meerlampi

Espoon järvet
Nuuksio
Mankinjoen vesistö